मनुष्य जीवन सभी योनियों में सर्वश्रेष्ठ है : रामदास
सरोजनीकॉलोनीस्थित श्री बालाजी संकीर्तन मंडल द्वारा भजन संध्या कराई गई। इस दौरान अनिल कपूर ने दीप प्रज्ज्वलित कर भजन संध्या का शुभारंभ किया। भजन संध्या दिल्ली से आए गायक राम दास ने की। उन्हें अनिल कपूर द्वारा शॉल भेंटकर सम्मानित किया गया।
इस अवसर पर गुलशन चावला ने कहा कि समय-समय पर समाज को महापुरूषों द्वारा समाज हित का संदेश दिया जाता है। संकीर्तन मंडली का भी यही प्रयास रहता है कि सत्संग के माध्यम से समाज को सही राह पर चलने का संदेश दिया गया। युवाओं को नशे से दूर रहने के प्रति प्रेरित किया गया। क्योंकि आज के समय में युवा नशे की चपेट में रहा है। इससे बचाने के लिए युवाओं को सत्संग से जोडऩे की जरूरत है। भजन गायक राम दास महाराज ने कहा कि मनुष्य जीवन को सभी योनियों में सर्वश्रेष्ठ माना गया है। क्योंकि 84 लाख योनियों के बाद यह जीवन मिलता है। मनुष्य को ही अच्छे बुरे का सोचने के लिए बुद्धि दी जाती है। लेकिन आज के समय में मनुष्य अच्छे के लिए कम और बुरे के लिए अधिक सोचता है। उन्होंने कहा कि देव भी कलयुग में मानव देह को पाने के लिए तरसते हैं। क्योंकि कलि काल में कुछ ही समय में भगवान मोक्ष को प्राप्त किया जा सकता है। उन्होंने कहा कि मनुष्य फिर भी समझ नहीं रहा। उसे अपना बेहतर सोचना होगा और इसके लिए सत्संग को माध्यम बनाना होगा। इस अवसर पर शैलेंद्र कुमार, राजीव गोयल, विजय गुप्ता, सुरेश गुप्ता, राजकुमार गोयल, मुकेश गुप्ता, प्रहलाद चावला, ईश कुमार काम्बोज, विनय गोयल मौजूद रहे।
hin_Deva hin_Deva hin_Deva